**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 298**

(protokols Nr. 10, 1. p.)

**Par iekšējo noteikumu “Kārtība, kādā noris atklāta balsošana ar vēlēšanu zīmēm” izdošanu**

Pašvaldību likuma 50. panta pirmajā daļā paredzēts, ka dome un pašvaldības administrācija iekšējos normatīvos aktus izdod likumā noteiktajā kārtībā. 2024. gada 29. februārī Madonas novada pašvaldības dome izdeva Madonas novada pašvaldības darba reglamentu (turpmāk – Reglaments), kas nosaka arī iekšējo normatīvo aktu izdošanas kārtību, kā tas noteikts Pašvaldību likuma 50. panta otrās daļas 3. punktā. Reglamenta 103. punktā paredzēts, ka dome izdod iekšējos normatīvos aktus ārējos normatīvajos aktos noteiktajos gadījumos. Valsts pārvaldes iekārtas likuma 72. panta pirmajā daļā paredzēta, ka atvasinātas publiskas personas orgāns (šajā gadījumā dome) izdod iekšējos normatīvos aktus uz normatīvā akta pamata vai pēc savas iniciatīvas savas kompetences jautājumos. Valsts pārvaldes iekārtas likuma 73. panta pirmajā daļā noteikti iekšējo normatīvo aktu veidi, tostarp iekšējie noteikumi. Pašvaldību likuma 35. panta otrā daļa paredz, ka par pašvaldības domes priekšsēdētāja, priekšsēdētāja vietnieka un izpilddirektora amatam izvirzītajām kandidatūrām balso ar vēlēšanu zīmēm vienlaikus par katram amatam izvirzītajiem kandidātiem.

Ņemot vērā Pašvaldību likuma 50. panta pirmo daļu, 10. panta pirmās daļas 17. punktu, Valsts pārvaldes iekārtas likuma 72. panta pirmo daļu, Reglamenta 103. punktu, attiecībā uz kārtību, kādā notiek balsošana ar vēlēšanu zīmēm Pašvaldību likuma 35.panta otrajā daļā noteiktajos gadījumos, dome ir tiesīga izdot iekšējo normatīvo aktu.

Pamatojoties uz Pašvaldību likuma 50. panta pirmo, otro daļu, Valsts pārvaldes iekārtas likuma 72. panta pirmo daļu, Madonas novada pašvaldības darba reglamenta 103. punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izdot iekšējos noteikumus “Kārtība, kādā noris atklāta balsošana ar vēlēšanu zīmēm”.
2. Kontroli par lēmuma izpildi veikt Madonas novada pašvaldības izpilddirektoram.

*Pielikumā: Iekšējie noteikumi “Kārtība, kādā noris atklāta balsošana ar vēlēšanu zīmēm”*

Domes priekšsēdētājs A. Lungevičs

*Zāle 26486811*